Mosjøen Næringsforening

Mosjøen Næringsforening (grunnlagt i 1882) samler store deler av næringslivet i Mosjøen og Vefsn kommune. Foreningen er en interesseorganisasjon for over 150 medlemsbedrifter innenfor blant annet handel, håndverk, tjenesteytelse, reiseliv, finans og turisme.

Foreningen avholder jevnlig møter hvor byens bedriftseiere og -ledere deltar. Slike møter består av orientering og debatt om dagsaktuelle saker, presentasjon av nye næringsdrivende og foredrag ved interne og eksterne aktører, for eksempel stortingsrepresentanter.

Foreningen står bak selskapet Generator Mosjøen AS, som blant annet arrangerer Tiendebytte og Hanedagene.

Foreningen fikk sin nåværende form i 2001 ved sammenslåelsen av Mosjøen Handelsstandsforening fra 1882 og Mosjøen Håndverker- og industriforening, tidligere Mosjøen Haandværkerforening, fra 1898.

 Se også 
 Næringsliv i Mosjøen
 Industri i Mosjøen

 Referanser 

Mosjøen Næringsforening: Om oss 
Mosjøen Næringsforening: Generator Mosjøen AS 
Helgeland Arbeiderblad (24.09.1958): Mosjøen Håndverker- og Industriforening 60 år
Helgeland Arbeiderblad (11.09.2007): Historisk handel og vandel

 Eksterne lenker 
 Mosjøen Næringsforening
 Generator Mosjøen
 Tiendebytte
 Hanedagene
 HI-dagen

Kategori:Næringsliv i Mosjøen
Kategori:Norske interesseorganisasjoner
Kategori:Organisasjoner etablert i 1882
Kategori:1882 i Norge